
ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 459 

Τροποποίηση των διατάξεων του άρθρου 4 του Π.Δ/τος 1078/1980 
«Περί λειτουργίας του Κλάδου Επικουρικής Ασφαλίσεως του Τα¬ 
μείου Επικουρικής Ασφαλίσεως Προνοίας και Ασθένειας Λιμενεργα¬ 
τών Πειραιώς» (Α' 273). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 6 του Ν. 819/78 (Α 175) 
«περί συατάσεως του κλάδου Επικουρικής Ασφαλίσεως παρά τω Τα- 
μείω Ασφαλίσεως Ασθένειας και Προνοίας Λιμενεργατών Πειραιώς και 
μετανομασίας αυτού». 

2. Τις διατάξεις του άρθρου 14 του Π.Δ. 105/1988 (Α' 46) «Οργα¬ 
νισμός της Γενικής Γραμματείας Κοινωνικών Ασφαλίσεων Υπουργείου 
Υγείας, Πρόνοιας και Κοινωνικών Ασφαλίσεων». 

3. Τη γνώμη του Δ.Σ. του Ταμείου Επικουρικής Ασφαλίσεως Προ¬ 
νοίας και Ασθένειας Λιμενεργατών Πειραιώς που έχει ληφθεί κατά τις 
21η/16.5.1988 και 33η/14.9.1988 συνεδριάσεις αυτού. 

4. Τη γνώμη του Συμβουλίου Κοινωνικής Ασφαλείας που έχει λη¬ 
φθεί κατά την 43η/5.4.1989 συνεδρίασή του της ΚΕ' περιόδου. 

5. Την 371/1989 γνωμοδότηση του Συμβουλίου της Επικράτειας 


μετά από πρόταση του Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο μόνο 

Το άρθρο 4 του Π.Δ. 1078/80 «Περί λειτουργίας του Κλάδου Επι¬ 
κουρικής Ασφαλίσεως Προνοίας και Ασθένειας Λιμενεργατών Πει¬ 
ραιώς» (ΦΕΚ 273/1.12.80 τ.Α'), αντικαθίσταται ως εξής: 

Άρθρο 4 

Σύνταξη λόγω αναπηρίας 

1.0 ασφαλισμένος στον Κλάδο δικαιούται σύνταξη λόγω αναπηρίας: 

α) Εάν έχει πραγματοποιήσει, μέχρι της ημερομηνίας που κρίθηκε 
ανάπηρος σε ποσοστό 67%, 1.500 ημέρες ασφαλίσεως, από τις οποίες 
300 κατά τα πέντε (5) προηγούμενα ημερολογιακά έτη εκείνου που κρί¬ 
θηκε ανάπηρος για πρώτη φορά από τον φορέα Κύριας Ασφάλισης με 
οποιοδήποτε συντάξιμο ποσοστό. 

β) Ανεξαρτήτως του χρόνου ασφαλίσεως, εάν απομακρυνθεί από την 
Υπηρεσία λόγω βίαιου συμβάντος που επήλθε κατά την εκτέλεση της 
εργασίας ή εξ αφορμής αυτής, ή λόγω επαγγελματικής ασθένειας. 

2. Ο ασφαλισμένος θεωρείται ανάπηρος για την εφαρμογή των δια¬ 
τάξεων της προηγούμενης παραγράφου, εφόσον καθίσταται ανίκανος 
για την άσκηση των καθηκόντων του, λόγω πνευματικής ή σωματικής 
παθήσεως, διάρκειας όχι μικρότερης του εξαμήνου, κατά πρόβλεψη του 
αρμοδίου για τη διαπίστωση της αναπηρίας οργάνου κατά ποσοστό του¬ 
λάχιστον 67%, λόγω της οποίας απομακρύνθηκε από την Υπηρεσία. 

3. Αιτήσεις ασφαλισμένων του Κλάδου, για συνταξιοδότηση λόγω 
αναπηρίας, που εκκρεμούν ή απορρίφθηκαν με τις διατάξεις που προΐ- 
σχυαν, κρίνονται ή επανακρίνονται με τις διατάξεις του παρόντος, χωρίς 
όμως δικαίωμα απόληψης αναδρομικών συντάξεων». 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 31 Αυγούστου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤΙΑΔΗΣ ΕΒΕΡΤ 
-+- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 460 

Χορήγηση της πλήρους σύνταξης του ΤΣΑΥ στα 39 έτη ασφάλισης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν.Δ. 306/1974 (Α' 
40) «περί τροποποιήσεως και συμπληρώσεως διατάξεων της περί 
ΤΣΑΤ νομοθεσίας», όπως αντικαταστάθηκαν από τις διατάξεις της παρ. 
1 του άρθ. 17 του Ν. 982/1979 (Α' 239) «περί τροποποιήσεως και συ- 

μπληρώσεως της περί ΤΣΑΥ νομοθεσίας κ.λπ.». 

2. Τις διατάξεις του άρθρου 30 του Ν. 1027/1980 «περί.τροποποιή- 

σεως και αυμπληρώσεως της περί ΤΕΒΕ νομοθεσίας κ.λπ.» όπως 

αντικαταστάθηκαν και συμπληρώθηκαν με το άρθρο 7 του Ν. 1275/ 
1982 «Αύξηση συντάξεων ΤΕΒΕ, ΤΑΕ, ΤΣΑ, κ.λπ.» και τις διατά¬ 

ξεις του άρθρου 43 του Ν. 1469/1984 (ΑΊ11) «Ασφάλιση ομογενών, 
τροποποίηση και συμπλήρωση διατάξεων της νομοθεσίας του ΙΚΑ και 
ρύθμιση διαφόρων ασφαλιστικών θεμάτων*. 

3. Τις διατάξεις των άρθρων 23 παρ. 1 περ. στ’, 24 παρ. 2 και 27 
παρ. 1 του Ν. 1558/1985 «Κυβέρνηση και Κυβερνητικά όργανα» (Α' 
137) καθώς και τις διατάξεις του άρθρου 5 του Π.Δ/τος 437/1985 
«Καθορισμός και ανακατανομή των αρμοδιοτήτων των Υπουργείων» 

(Α’ 157). 

4. Την αριθ. 750/8.11.1988 απόφαση του Δ.Σ. του ΤΣΑΥ. 

5. Τη γνωμοδότηση του Συμβουλίου Κοινωνικής Ασφάλειας που 
διατυπώθηκε κατά τη 43η/5.4.1989 συνεδρίασή του της ΚΕ' περιό¬ 
δου. 

6. Την αριθ. 424/1989 γνωμοδότηση του Συμβουλίου της Επικρά¬ 
τειας, με πρόταση του Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

1. Από την 1.1.89 το βασικό ποσό της μηνιαίας σύνταξης λόγω γή¬ 
ρατος ή αναπηρίας που χορηγεί το ΤΣΑΥ στους ασφαλισμένους του, που 
έχουν συμπληρώσει 25 έτη ασφάλισης σύμφωνα με τις διατάξεις της 
πρώτης περίπτωσης της παρ. 1 του άρθ. 7 του Ν. 982/79 (τ.Α' 239) 
και της παρ. 1 του άρθρου μόνου του Π.Δ. 523/83 (τ.Α' 200), καθώς 
και τις διατάξεις των Υπουργικών Αποφάσεων που εκδόθηκαν σε εξου¬ 
σιοδότηση της πρώτης από τις πιο πάνω διατάξεις (Φ.42/οικ. 
1413/84 (τ.Β’ 401), Φ.42/958/85 (τ.Β' 184), Φ.42/1025/86 
(τ.Β' 317), Φ.42/378/87 (τ.Β’ 115), Φ.42/597/88 (τ.Β’ 169) και 
Φ.42/οικ. 73/89 (τ.Β’ 45) προσαυξάνεται κατά ποσοστό 6,43% για 
κάθε έτος ασφάλισης πέραν των 25 ετών και μέχρι τη συμπλήρωση 39 
ετών ασφάλισης. 

2. Από την ίδια ημερομηνία, δεν χορηγείται καμιά προσαΰξηση στη 
σύνταξη για χρόνο ασφάλισης πέρα από τα 39 έτη. 

3. Οι διατάξεις των προηγουμένων παραγράφων έχουν εφαρμογή 
και γι’ αυτούς που συνταξιοδοτήθηκαν από το Ταμείο πριν από την 
1.1.1989 καθώς και σ’ αυτούς που θα συνταξιοδοτηθούν μετά από την 
ημερομηνία αυτή αλλά η συνταξιοδότησή τους αρχίζει πριν από την ημε¬ 
ρομηνία αυτή. 

4. Η παρ. 2 του άρθρου μόνου του Π.Δ. 523/83, καταργείται. 

Άρθρο 2 

Η ισχύς του Προεδρικού αυτού Διατάγματος αρχίζει από την 
1.1.1989. 

Στον Υπουργό Υγείας, Πρόνοιας και Κοινωνικών Ασφοιλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 31 Αυγούστου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ *, ΚΟΙΝΩΝΙΚΟΝ ΑΣΦΑΛΙΣΕΩΝ 

ΜΙΛΤΙΑΔΗΣ ΕΒΕΡΤ 
- ψ- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 461 

Τροποποίηση και συμπλήρωση του Π.Δ/τος 35/1988 «Κανονισμός 

Παροχών του Κλάδου Επικουρικής Ασφάλισης του Ταμείου Αρω¬ 
γής Προσωπικού ΟΤΕ» (Α' 14). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των εδ. α' και στ' της παρ. 4 του άρθρου 18 του Α.Ν. 
1944/1951 (Α' 267) όπως συμπληρώθηκε με το άρθρο 25 του Ν. 
1539/1985 (Α’ 64). 

2. Τα άρθρα 23 παρ. 1 στοιχ. στ’ και 24 παρ. 1 και παρ. 2 στοιχ. γ’, 
26 παρ. 1 και 27 παρ. 1 στοιχ. δ’ του Ν. 1558/1985 (Α' 137). 

3. Τις διατάξεις της παρ. 5 του άρθρου 14 του Π.Δ/τος 105/1988 
«Οργανισμός της Γενικής Γραμματείας Κοινωνικών Ασφαλίσεων» 


(Α’ 46). 

4. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε στη συνεδρίαση 44η/12.4.89 της ΚΕ περιόδου. 

5. Τη γνώμη του Διοικητικού Συμβουλίου του Ταμείου Αρωγής 
Προσωπικού ΟΤΕ που διατυπώθηκε στην αρ. 110/24.11.1988 συνε¬ 
δρίασή του. 

6. Τη γνωμοδότηση 411/1989 του Συμβουλίου της Επικράτειας με 
πρόταση του Υπουργού Υγείας, Πρόνοιας και Κοινωνικών Ασφοιλίσεων, 
αποφασίζουμε: 

Άρθρο 1 

Το άρθρο 7 του Προεδρικού Διατάγματος 35/1988 (Α' 14) αντικα- 
ΘΕσταται ως εξής: 

Άρθρο 7 

Τρόπος και χρόνος καταβολής των Συντάξεων 

1. Οι συντάξεις καταβάλλονται στην αρχή κάθε μήνα ή διμήνου με 
εντολή της υπηρεσίοις του Ταμείου από τη συμβεβλημένη για το λόγο 
αυτό Τράπεζα ή Ταχυδρομικό Ταμιευτήριο. Αυτοί που ενεργούν την 
πληρωμή των συντάξεων είναι υπεύθυνοι για τον έλεγχο της ταυτότη¬ 
τας των δικαιούχων και τη νομιμοποίηση των πληρεξουσίων τους. 

2. Για την πληρωμή των συνταξιούχων που κατοικούν στο εξωτερικό 
εκτός από υπεύθυνη δήλωση των πληρεξουσίων τους που βρίσκονται 
στην Ελλάδα, απαιτείται και πιστοποιητικό της αρμόδιας Προξενικής 
Αρχής το οποίο υποβάλλεται στο μήνα Ιανουάριο κάθε έτους με το οποίο 
βεβαιώνεται ότι ο συνταξιούχος βρίσκεται στη ζωή και ότι δεν έγινε κα¬ 
μία μεταβολή στην προσωπική του κατάσταση. 

Άρθρο 2 

Η ισχύς του Προεδρικού Διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Υγείας, Πρόνοιας και Κοινωνικών Ασφοιλίσεων, ανα- 
θέτουμε τη δημοσίευση και εκτέλεση του παρόντος διατάγματος. 

Αθήνα, 7 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

ΜΙΛΤΙΑΔΗΣ ΕΒΕΡΤ 
- φ - 

ΥΠΟ ΥΡΓΙΚΕΣ ΑΠΟΦΑΣ ΕΙΣ 

Αριθ. ΕΝΥ Φ.0544/2/ΑΣ 318/Μ.3853 (4) 

«Έγκριση Πρωτοκόλλου για τις εργασίες της Μικτής ΕλληνοΒουλγαρι- 

κής μεθοριακής Επιτροπής της 51ης τακτικής συνόδου», Σόφια 

30.6.1989. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΞΩΤΕΡΙΚΩΝ 

Έχοντας υπόψη: 

1. Τη διάταξη του άρθρου 2 της συμφωνίας Ελλάδας - Βουλγαρίας 
για την πρόληψη και διευθέτηση των μεθοριακών επεισοδίων και παρα¬ 
βιάσεων που υπογράφηκε στην πόλη Στάλιν στις 17 Αυγούστου 1955 
περί συστάσεως Ελληνο-Βουλγαρικής μεθοριακής επιτροπής, η οποία 
δεν κυρώθηκε νομοθετικά. 

2. Τις διατάξεις της συμφωνίας Ελλάδας-Βουλγαρίας για τον έλεγχο 
της μεθοριακής γραμμής που υπογράφηκε στη Σόφια στις 4 Σεπτεμ¬ 
βρίου 1957, η οποία εγκρίθηκε με Υπουργική Απόφαση που δημοσιεύ- 
θηκε στην Εφημερίδα της Κυβερνήσεως υπ’ αριθ. 115 της 16 Ιουνίου 
1959, Τεύχος Α’. 

3. Το περιεχόμενο του υπό έγκριση πρωτοκόλλου, αποφασίζουμε: 

Εγκρίνουμε ως έχει και στο σύνολό του το Πρωτοκόλλο για τις έργα- 

αίες της Μικτής Ελληνο-Βουλγαρικής μεθοριακής επιτροπής της 51ης 
τακτικής συνόδου που υπογράφηκε στη Σόφια στις 30.6.1989, του 
οποίου το κείμενο σε πρωτότυπο στην ελληνική γλώσσα έχει ως εξής: 


λύση των θεμάτων που προέκυψαν στην Ελληνο-βουλγαρική μεθόριο, 
τηρήθηκαν οι όροι της συμφωνίας του 1955 και οι αποφάσεις της Επι¬ 
τροπής. 


Αθήνα, 11 Σεπτεμβρίου 1989 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΟΝ 

ΙΟΑΝ. ΒΑΡΒΙΤΣΙΩΤΗΣ ΤΖΑΝΝΗΣ ΤΖΑΝΝΕΤΑΚΗΣ 


ΠΡΩΤΟΚΟΛΛΟ ΝΟ 59 

Για την εργασία της ΜΙΚΤΗΣ ΕΛΛΗΝΟ-ΒΟΪΛΓΑΡΙΚΗΣ ΜΕΘΟ¬ 
ΡΙΑΚΗΣ ΕΠΙΤΡΟΠΗΣ της Πεντοκοστής Πρώτης Τακτικής Συνό¬ 
δου που έλαβε χώρα από 26 έως 30 Ιουνίου 1989 στην πόλη ΣΟ¬ 
ΦΙΑ. 

Στη σύνοδο συμμετείχαν: 
α. Από Ελληνικής πλευράς: 

Ταξίαρχος Νικόλαος Μαραγκάκης, Πρόεδρος. 
Αντισυνταγματάρχης Αργύριος Αγουρίδας, Γραμματέας. 
Αντιαυνταγματάρχης Πέτρος Διολίτσης, Μέλος. 

Ταγματάρχης Δημήτριος Παυλής, Τοπογράφος. 

Ιδιώτης Κωνσταντίνος Κουρτίδης, Διερμηνέας, 
β. Από Βουλγαρικής πλευράς: 

Υποστράτηγος Μάρκο Γκεόργκιεφ, Πρόεδρος. 

Ταγματάρχης Βασίλ Σταΐνοΐκοφ, Γραμματέας. 

Συνταγματάρχης Γκεόργκι Στογιάνωφ, Μέλος. 

Συνταγματάρχης Μίλκο Ζαχάριεφ, Τοπογράφος. 

Ιδιώτης Βαλεντίν Ναΐντένωφ, Διερμηνέας. 

Έγινε αποδεκτή η παρακάτω Ημερήσια Διάταξη: 

1. Εξέταση των μεθοριακών επεισοδίων και παραβιάσεων που έλα¬ 
βαν χώρα στην Ελληνο-Βουλγαρική Μεθόριο κατά την χρονική περίοδο 
μεταξύ της Πεντηκοστής και Πεντηκοστής Πρώτης Τακτικών Συνόδων 
της ΜΙΚΤΗΣ ΕΛΛΗΝΟ-ΒΟΥΛΓΑΡΙΚΗΣ ΜΕΘΟΡΙΑΚΗΣ ΕΠΙ¬ 
ΤΡΟΠΗΣ. 

2. Εξέταση των εργασιών των Μεθοριακών Αντιπροσώπων, των 
Αναπληρωτών και των Πληρεξουσίων τους, για την παραπάνω χρονική 
περίοδο. 

3. Λογοδοσία για την εργασία που έγινε κατά το καλοκαίρι 1988, 
για την αποκατάσταση και συντήρηση των Μεθοριακών σημείων, καθα¬ 
ρισμό του Μεθοριακού αύλακα και της 5-10 μέτρων Μεθοριακής δια- 
χωριστικής γραμμής στα Ανατολικά τμήματα των Τομέων των πυραμί¬ 
δων «Α», «Β-1», «Β-2» και «0». 

4. Εξέταση του θέματος για την επικύρωση του κοινού σχεδιαγράμ¬ 
ματος σε κλίμακα 1:2000 του π. ΜΠΙΣΤΡΙΤΣΑ. 

5. Καθορισμός του χρόνου διεξαγωγής των ^ΡΤ««ών της Πεντηκο¬ 
στής Δεύτερης (52ης) Τακτικής Συνόδου της ΜΙΚΤΗΣ ΕΛΛΗΙΝΟ- 
ΒΟΥΛΓΑΡΙΚΗΣ ΜΕΘΟΡΙΑΚΗΣ ΕΠΙΤΡΟΠΗΣ. 

ΕΠΙ ΤΟΥ ΘΕΜΑΤΟΣ «ΕΝΑ» ΤΗΣ ΗΜΕΡΗΣΙΑΣ ΔΙΑΤΑΓΗΣ 
Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
εξέτασε τη γενική κατάσταση της Ελληνο-Βουλγαρικής Μεθορίου, κατα 
το χρονικό διάστημα μεταξύ Πεντηκοστής (50ής) και Πεντηκοστής 
Πρώτης (51ης) Τακτικών Συνόδων και προέβη στην ανάλυση των 
πραγματοποιηθέντων Μεθοριακών Επεισοδίων και Παραριασεων. 

Η Επιτροπή διαπίστωσε ομόφωνα ότι σαν αποτέλεσμα των καταβλη- 
θεισών απ’ αυτήν προσπαθειών, καθώς και από τα Μεθοριακά οργ ν 
των δύο χωρών, κατά την εξεταζόμενη περίοδο ο συνολικός αριθμός 
των μεθοριακών επεισοδίων και παραβάσεων μειώθηκε σημαντικά και 

η κατάσταση στα σύνορα είναι ήρεμη. γπιτοοπη 

Η ΜΙΚΤΗ ΕΛΛΗΝΟΒΟΥΛΓΑΡ1ΚΗ ΜΕΘΟΡΙΑΚΗ ΕΠΙΤΡΟΠΗ 

διαπίστωσε, ότι κατά την παραπάνω περίοδο ανταλλάχθηκαν ^ 

μεταξύ των Μεθοριακών Αντιπροσώπων, που αφορούσαν μονά 
ραβάσεις που δεν έγιναν εσκεμμένα, ένεκα του οποίου η πιτρ 
φάσισε να τα θεωρήσει λυμένα. Οι δύο αντιπροσωπείες υποχρεώνονται 
και στο μέλλον, κάθε μια στο έδαφος της, να συνεχισουν τη ήφη - 
απαραιτήτων μέτρων για την διατήρηση της ήρεμης κατασταση 

ΕΠΙ ΤΟΥ ΘΕΜΑΤΟΣ «ΔΥΟ» ΤΗΣ ΗΜΕΡΗΣΙΑΣ ΔΙΑΤΑΞΗΣ 
Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙ ^°™ 

εξέτασε τη δραστηριότητα των Μεθοριακών ΑντιπροσωπωντωνΑνα 
πληρωτών τους και των Πληρεξουσίων και διαπίστωσε ομοφωνα,^ι 
κατά την περίοδο μεταξύ της Πεντηκοστής και εντΤ 1^ ■’ 

Τακτικών Συνόδων καταβλήθηκαν προσπαθειεςγια εξετααη και επι 


Σαν αποτέλεσμα οι συναντήσεις τους και η (αλληλογραφία τους πραγ¬ 
ματοποιήθηκαν σε πνεύμα αμοιβαίας εκτίμησης, συνεργασίας και κατα¬ 
νόησης. 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
υποχρεώνει τους Μεθοριακούς Αντιπροσώπους της Αναπληρωτές και 
Πληρεξουσίους τους να εργάζονται και στο μέλλον με πιο μεγάλο ζήλο 
και αποτελεσματικότητα κατά την εξέταση και επίλυση όλων των προ¬ 
βλημάτων που μπορεί να παρουσιασθούν στην ελληνο-βουλγαρική με¬ 
θόριο, 

ΕΠΙ ΤΟΥ ΘΕΜΑΤΟΣ «ΤΡΙΑ» ΤΗΣ ΗΜΕΡΗΣΙΑΣ ΔΙΑΤΑΞΗΣ 

α. Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙ¬ 
ΤΡΟΠΗ διαπίστωσε, ότι σε εκτέλεση της Συμφωνίας μεταξύ των Κυ¬ 
βερνήσεων της Λ.Δ.Β. και της Ελλάδας από το 1957, τα μεθοριακά όρ¬ 
γανα των δύο χωρών εξετέλεσαν κατά το θέρος του 1988 πλήρως και 
στην προθεσμία που καθορίστηκε τις εργασίες για την αποκατάσταση 
και συντήρηση των μεθοριακών πυραμίδων και σημείων, εκκαθάριση 
του μεθοριακού αύλακα και της 5-10 μέτρων μεθοριακής λωρίδας από 
τις δύο πλευρές της μεθοριακής γραμμής στα ανατολικά τμήματα των 
τομέων Πυραμίδων «Α», «Β-ί», «Β-2» και «Ο». 

Η αποκατάσταση της μεθοριακής πυραμίδοις Νο 505 του τομέα «0» 
έγινε από την ελληνική πλευρά, ενώ των μεθοριακών πυραμίδων Νο 
«32 ΙΑ» και Νο «340Α» του τομέα «0» από τη βουλγαρική πλευρά με 
την παρουσία Στρατιωτικών Τοπογράφων των δύο πλευρών. 

β. Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙ¬ 
ΤΡΟΠΗ εξέτασε και το θέμα για την αποκατάσταση των μη αποκαλυ- 
φθέντων μεθοριακών σημείων (σημείων εξάρτησης) στην περιοχή του π. 
ΚΑΖΙΛΝΤΕΛΗ-ΝΤΕΡΕ (π. ΕΡΥΘΡΟΠΟΤΑΜΟΣ) και αποφάσισε η 
αποκατάστασή τους να πραγματοποιηθεί μετά την αποπεράτωση των 
κατασκευαστικών εργασιών στην κοίτη του ποταμού. 

Οι δύο πλευρές να προβούν σε διαβήματα προς τα αρμόδια όργανα 
για επιτάχυνση των κατασκευαστικών εργασιών διόρθωσης της κοίτης 
του ποταμού. 

ΕΠΙ ΤΟΥ ΘΕΜΑΤΟΣ «ΤΕΣΣΕΡΑ» ΤΗΣ ΗΜΕΡΗΣΙΑΣ ΔΙΑΤΑ¬ 
ΞΗΣ 


Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
εξέτασε το θέμα της επεξεργασίας του νέου σχεδιαγράμματος σε κλί¬ 
μακα 1:2000 του π. ΜΠΙΣΤΡΙΤΣΑ και διαπίστωσε: 

- Η αεροφωτογράφηση έγινε από την Ελληνική πλευρά τον μήνα 
Μάρτιο 1989 παρουσία Βούλγαρου Ειδικού και Διερμηνέα σύμφωνα με 
τις αποφάσεις του Πρωτοκόλλου Νο 58. 

- Επικυρώνει τα Πρωτόκολλα της Μικτής Τεχνικής Επιτροπής από 
28.7.88, 25.10.88, 29.11.88 και 30.3.89. 


Με σκοπό τη συνέχιση της περαιτέρω εργασίας για την επεξεργασία 
του νέου σχεδιαγράμματος Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ 
ΕΠΙΤΡΟΠΗ αποφάσισε: 


- Οι Τοπογράφοι των δύο χωρών να συναντηθούν στη γέφυρα του π. 
ΜΠΙΣΤΡΙΤΣΑ για έλεγχο και σύγκριση του σχεδιαγράμματος μετά 
την αποπεράτωση των τοπογραφικών εργασιών. Η ημερομηνία της συ¬ 
νάντησης να ορισθεί με ανταλλαγή επιστολών. 

- Το νέο σχεδιάγραμμα να επικυρωθεί σε έκτακτη σύνοδο της ΜΙ¬ 
ΚΤΗΣ ΕΛΛΗΝΟ-ΒΟΥΛΓΑΡΙΚΗΣ ΕΠΙΤΡΟΠΗΣ η οποία να πραγ¬ 
ματοποιηθεί στο χωριό ΚΟΥΛΑΤΑ μετά από πρόταση της Βουλγαρι¬ 
κής πλευράς μέχρι τέλους Οκτωβρίου 1989, 

- Το επικυρωμένο νέο σχεδιάγραμμα να υποβληθεί στα αρμόδια τε¬ 
χνικά όργανα των δύο πλευρών για καθορισμό των απαραιτήτων προ¬ 
στατευτικών εργασιών στις όχθες του ποταμού οι οποίες θα συζητηθούν 
στην Πεντηκοστή Δεύτερη Σύνοδο της ΜΕΒΜΕ. 

ΕΠΙ ΤΟΥ ΘΕΜΑΤΟΣ «ΠΕΝΤΕ» ΤΗΣ ΗΜΕΡΗΣΙΑΣ ΔΙΑΤΑ¬ 
ΞΗΣ 

Η ΜΙΚΤΗ ΕΛΛΗΝΟ-ΒΟΥΛΓΑΡΙΚΗ ΜΕΘΟΡΙΑΚΗ ΕΠΙΤΡΟΠΗ 
αποφάσισε η Πεντηκοστή Δεύτερη (52η) Τακτική Σύνοδος να γίνει κατά 
το δεύτερο δεκαπενθήμερο του μηνός Ιουνίου 1990 στην πόλη της Θεσ/ 
νίκης. 

Το Πρωτόκολλο αυτό συντάχθηκε και υπογράφηκε στις 30 Ιουνίου 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1989 στη Σόφια, σε τέσσερα (4) αντίτυπα, ανα δύο (2) στην Ελληνική 
και Βουλγαρική γλώσσα, τα οποία έχουν την αυτή ισχύ και από τα 
οποία οι δύο Αντιπροσωπείες αντάλλαξαν από ένα (1) αντίτυπο. 


Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΑΝΤ/ΠΕΙΑΣ 
ΣΤΗ ΜΙΚΤΗ 
ΕΛΛΗΝΟ-ΒΟΥΛΓΑΡΙΚΗ 
ΜΕΘΟΡΙΑΚΗ ΕΠΙΤΡΟΠΗ 
ΝΙΚ. ΜΑΡΑΓΚΑΚ1ΙΣ 
ΤΑΞΙΑΡΧΟΣ 


Ο ΠΡΟΕΔΡΟΣ ΤΗΣ 
ΒΟΥΛΓΑΡΙΚΗΣ ΑΝΤ/ΠΕΙΑΣ 
ΣΤΗ ΜΙΚΤΗ 
ΕΛΛΗΝΟ-ΒΟΥΛΓΑΡΙΚΗ 
ΜΕΘΟΡΙΑΚΗ ΕΠΙΤΡΟΠΗ 
ΜΑΡΚΟ ΓΚΕΟΡΓΚΙΕΦ 
ΥΠΟΣΤΡΑΤΗΓΟΣ 


♦ 


Αριθ. Φ.0544/2/ΑΣ 319/Μ.3852 (5) 

Έγκριση Πρωτοκόλλου 30ής Τακτικής Συνόδου της μόνιμης Ελληνο- 

Γιουγχοσλαβικής μεθοριακής επιτροπής Θεσσαλονίκη, 25.5.1989 

μετά του Παραρτήματος «I». 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΞΩΤΕΡΙΚΟΝ 

Έχοντας υπόψη: 

1. Το άρθρο 4 της Συμφωνίας για την προστασία, συντήρηση και 
ανανέωση των οροσήμων χερσαίων και πλωτών στην Ελληνο- 
Γιουγκοσλαβική μεθόριο και για την πρόληψη, παρεμπόδιση και τον 
τρόπο εξέτασης και επίλυσης των μεθοριακών επεισοδίων, που υπογρά¬ 
φηκε στην Θεσσαλονίκη στις 17 Δεκεμβρίου 1958 και κυρώθηκε με 
Υπουργική Απόφαση που δημοσιεύτηκε στο υπ’ αριθ. 117/1959 
Φύλλο της Εφημερίδας της Κυβερνήσεως, Τεύχος Α'. 

2. Το περιεχόμενο του Πρωτοκόλλου αυτού που προωθείται για 
έγκριση, αποφασίζουμε: 

Εγκρίνουμε ως έχει και στο σύνολό του το Πρωτόκολλο της 30ής 
Τακτικής Συνόδου της μόνιμης ελληνο-γιουγκοσλαβικής μεθοριακής 
επιτροπής, που υπογράφηκε στη Θεσσαλονίκη στις 25 Μαΐου 1989 
μετά του Παραρτήματος «I», και του οποίου το κείμενο σε πρωτότυπο 
στην ελληνική γλώσσα έχει ως εξής: 

Αθήνα, 11 Σεπτεμβρίου 1989 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΣΩΤΕΡΙΚΟΝ 

ΙΩΑΝΝΗΣ ΒΑΡΒΙΤΣΙΩΤΗΣ ΤΖΑΝΝΗΣ ΤΖΑΝΝΕΤΑΚΗΣ 


ΠΡΩΤΟΚΟΛΛΟ 

Της Τριακοστής Τακτικής Συνόδου της Μόνιμης Μικτής Ελληνο- 
Γιουγκοσλαβικής Μεθοριακής Επιτροπής. 

Κατά το χρόνο από 22 έως 25 Μαΐου 1989 πραγματοποιήθηκε στη 
Θεσσαλονίκη η Τριακοστή Τακτική Σύνοδος της Μόνιμης Μικτής Ελ- 
ληνο-Γιουγκοσλαβικής Μεθοριακής Επιτροπής, που συγκροτήθηκε 
σύμφωνα με το άρθρο 4 της από 17 Δεκεμβρίου 1958 Συμφωνίας, με¬ 
ταξύ της Κυβερνήσεως του Βασιλείου της Ελλάδας και της Κυβερνή¬ 
σεως της Ομόσπονδης Λαϊκής Δημοκρατίας της Γιουγκοσλαβίας, «περί 
προστασίας, συντηρήσεως και ανανεώσεως των οροσήμων (χερσαίων 
και πλωτών) επί της Ελληνο-Γιουγκοσλαβικής Μεθορίου και περί προ- 
λήψεως, παρεμποδίσεως, τρόπου εξετάσεως και επιλύσεως των μεθο¬ 
ριακών επεισοδίων». 


Στη Σύνοδο αυτή έλαβαν μέρος: 


α. Από Ελληνικής Πλευράς 


Ταξίαρχος 

Αηιωνταγματάρχης 

Αντισυνταγματάρχης 

Ταγματάρχης 


ΜΠΑΪΖΑΝΗΣ ΠΑΝΑΓΙΩΤΗΣ ως Πρόεδρος 
Χ0ΝΔΡ0ΜΑΉΔΗΣ ΕΥΣΤΑΘΙΟΣ ως Αναπληρωτής Προ¬ 
έδρου και Μέλος 

ΔΙΟΛΙΤΣΗΣ ΠΕΤΡΟΣ ως Μέλος 

ΠΑΥΛΗΣ ΑΗΜΗΤΡΙΟΣ ως Μέλος και Εμπειρογνώμο- 

νας 

ΠΑΠΑΕΥΣΤΑΘΙΟΥ ΜΑΡΙΑ ως Εμπειρογνώμονας 
ΠΟΥΛΑΣ ΚΩΝΣΤΑΝΤΙΝΟΣ ως Εμπειρογνώμονας 
ΜΤΣΤΑΚΙΔΗΣ ΣΩΤΗΡΙΟΣ ως Διερμηνέας 


β. Από Γιουγκοσλαβικής Πλευράς 

ΝΙΚ0Α0ΦΣΚΙ ΝΤ1Μ1ΤΑΡ ως Πρόεδρος 

Συνταγματάρχης Μ10ΝΤΡΑΓΚ ΚΟΣΤΓΓΣ ως Αναπληρωτή; Προέδρου και 

Μέλος 

Αντιουνταγματάρχης ΒΟΡΚΑΠΙΤΣ ΝΤΟΥΣΑΝ ως Μέλος 

' ’ ' ΤΣΓΓΣΑΚΟΦΣΚΙ ΓΙΟΒΑΝ ως Μέλος 

ΣΤΟΙΣΑΒΑΓΕΒΙΤΣ ΝΤΟΥΣΑΝ ως Εμπειρογνώμονας 
Αντισυνταγματάρχης ΚΑΑΟΥΤΖΕΡΟΒΓΓΣ ΒΙΝΤΟΣΑΒ ως Εμπειρογνώμονας 

ΑΡΣΟΦΣΚΙ ΛΙ0ΥΠΤΣ0 ως Εμπειρογνώμονας 
ΝΑΚΟΦΣΚΙ ΠΕΤΡΕ ως Διερμηνέας 

Η Μόνιμη Μικτή Μεθοριοική Επιτροπή (παροιχάτω στο κείμενο ανα- 
φερόμενη απλώς Επιτροπή) καθόρισε για την ποιρούσα Σύνοδο την πα¬ 
ρακάτω: 

ΗΜΕΡΗΣΙΑ ΔΙΑΤΑΞΗ 

1. Αμοιβαία ενημέρωση των αντιπροσωπειών, σχετικά με την εφαρ¬ 
μογή της Συμφωνίας και των αποφάσεων που λήφθηκαν κατά την 
ΧΧΕΧ Τακτική Σύνοδο της Επιτροπής. 

2. Εξέταση των μεθοριακών επεισοδίων που προκλήθηκαν κατά την 
περίοδο από 1ης Μαΐου 1988 μέχρι 30 Απριλίου 1989. 

3. Εξέταση των εργασιών των Μικτών Επιτροπών Μεθοριοικών Το¬ 
μέων κατά την περίοδο από 1ης Μαΐου 1988 μέχρι 30 Απριλίου 1989. 

4. Εξέταση του Διαγράμματος και του Πρωτοκόλλου της Μικτής 
Ομάδας Εμπειρογνωμόνων που συντάχθηκε την 26 Ιουλίου 1988 στο 
όρος ΒΟΡΑΣ και λήψη απσφάσεως περί των χτισμάτων μεταξύ των με¬ 
θοριακών σημείων 120 και 120/1 που σύμφωνα με την απόφαση της 
Εικοστής Εβδομης Συνόδου θα έπρεπε να είχαν καταστραφεί. 

5. Καθορισμός τόπου και ημερομηνίας συγκλήσεως της επομένης 
Τριακοστής Πρώτης Τακτικής Συνόδου της Επιτροπής. 

Επί των παραπάνω θεμάτων της Ημερήσιας Διάταξης η Επιτροπή 
διαπίστωσε και αποφάσισε τα παρακάτω: 

ΕΠΙ ΤΟΤ ΠΡΩΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑ¬ 
ΞΗΣ 

1. Μετά από λεπτομερή ενημέρωση των Αντιπροσωπειών, για τα λη- 
φθέντα μέτρα επί της εφαρμογής της Συμφωνίας και των αποφάσεων 
που λήφθηκαν κατά την Εικοστή Ενάτη καθώς και κατά τις προηγούμε¬ 
νες Ταχτικές Συνόδους της Επιτροπής, σχετικά με την πρόληψη, παρε¬ 
μπόδιση και αποτελεσματική επίλυση των μεθοριακών επεισοδίων, τη 
συντήρηση και ανακαίνιση των οροσήμων και της μεθοριακής γραμμής 
στην Ελληνο-Γιουγκοσλαβική μεθόριο, η Επιτροπή διαπίστωσε ότι: 

α. Και οι δύο (2) πλευρές έλαβαν μέτρα για την εφαρμογή της Συμ¬ 
φωνίας και των αποφάσεων των προηγουμένων Συνόδων της Επιτρο¬ 
πής. 

Τα ληφθέντα μέτρα συνετέλεσαν ώστε η κατάσταση στην Ελληνο- 
Γιουγκοσλαβική μεθόριο να είναι κανονική. 

2. Η Επιτροπή κατέληξε στο συμπέρασμα ότι, είναι απαραίτητο 
όπως και οι δύο πλευρές και στο μέλλον καταβάλλουν μεγαλύτερες Προ¬ 
σπάθειες, για την εφαρμογή της Συμφωνίας και των αποφάσεων της 
Επιτροπής και ιδιαίτερα για την πρόληψη και την παρεμπόδιση των με¬ 
θοριακών επεισοδίων. 

3. Οι δύο πλευρές ελάμβαναν τα απαραίτητα μέτρα με σκοπό την 
προστασία, συντήρηση και ανανέωση των πλωτών οροσήμων στις λί¬ 
μνες της Δοϊράνης και Πρέσπας και έγκαιρα επανατοποθέτησαν τους 
αποκοπέντες πλωτήρες στις θέσεις τους. 

ΕΠΙ ΤΟΥ ΔΕΥΤΕΡΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑ¬ 
ΞΗΣ 

1. Μετά την ολόπλευρη εξέταση και ανάλυση των μεθοριοικών επει¬ 
σοδίων, που αναφέρθηκοιν οινάμεσα στις δύο (2) Συνόδους, η Επιτροπή 
διεπίστωσε ότι: 

α. Ο οφιθμός των μεθοριοικών επεισοδίων, που έγιναν κατά την πε¬ 
ρίοδο αυτή, συγκριτικά με την προηγούμενη, μειώθηκε. Μικρή αύξηση 
παρουσίασε ο αριθμός των επεισοδίων που προκλήθηκαν από την Ελλη¬ 
νική πλευρά, ενώ από τη Γιουγκοσλαβική πλευρά, δεν προκλήθηκοιν 
επεισόδια. 

β. Ο μεγαλύτερος αριθμός των επεισοδίων προκλήθηκε από τους κα¬ 
τοίκους των παραμεθορίων περιοχών, ήτιχν ελαφρός μορφής και χωρίς 
επακόλουθα. 

γ, Αυξήθηκε ο αριθμός των επεισοδίων που αφορούν την επέκταση 
πυρκαΐών, ενώ μειώθηκε ο αριθμός των επεισοδίων παραβιάσεως εδά¬ 
φους. 

2. Η Επιτροπή διέγραψε ένα επεισόδιο το οποίο δεν επέλυσε η 

ΜΕΜΤΙ. 

3. Όλα τα επεισόδια επιλύθηκαν με επιτυχία μέσα στο πνεύμα της 

Συμφωνίας και των αποφάσεων της Επιτροπής αυτής. 

4. Και οι δύο Αντιπροσωπείες συμφώνησαν να καταβάλλουν μελλο¬ 
ντικά ακόμη μεγαλύτερες προσπάθειες, με σκοπό την πρόληψη, παρε- 
μπόδιση και τη μείωση του αριθμού των μεθοριακών επεισοδίων. 
ΕΠΙ ΤΟΥ ΤΡΙΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑΣΗΣ 

1. Μετά την πραγματοποιηθείσα ανάλυση των εργασιών των 
ΜΕΜΤ, η Επιτροπή διαπίστωσε ότι οι ΜΕΜΤ: 

α. Κατά τη διάρκεια των εργασιών τους, τήρησαν τη Συμφωνία, τις 
διατάξεις που αφορούν τις εργασίες τους και τις αποφάσεις της παρού¬ 
σας Επιτροπής. 

β. Κατέβαλαν προσπάθειες για την πρόληψη και παρεμπόδιση των 
μεθοριακών επεισοδίων, γεγονός που συνετέλεσε ώστε, ο συνολικός 
αριθμός αυτών να μειωθεί κατά την περίοδο αυτή συγκριτικά με την 
προηγούμενη. Ιδιαίτερα στον τομέα της ΜΕΜΤ IV, δεν έγινε κανένα 
επεισόδιο. 

γ. Επέλυσαν επιτυχώς το μεγαλύτερο μέρος των μεθοριακών επεισο¬ 
δίων. 

2. Η Επιτροπή έκρινε σαν αναγκαίο, όπως οι ΜΕΜΤ καταβάλλουν 
ακόμη μεγαλύτερες προσπάθειες, για την πρόληψη και παρεμπόδιση 
των μεθοριακών επεισοδίων, με σκοπό τη βελτίωση της καταστάσεως 
στη μεθόριο και ιδιαίτερα σε εκείνους τους τομείς, στους οποίους λόγω 
της εύκολης πρόσβασης στα σύνορα, υπάρχουν μεγαλύτερες πιθανότη¬ 
τες για την πρόκληση μεθοριακών επεισοδίων. Για το σκοπό αυτό κρίνε- 
ται απαραίτητο όπως οι ΜΕΜΤ: 

α. Συνεχίσουν τη μέχρι σήμερα καλή συνεργασία, παρακολουθούν και 
μελετούν την κατάσταση στα σύνορα και αλληλοενημερώνονται γι’ 
αυτή. 

β. Ενημερώνουν έγκαιρα την άλλη πλευρά, αμέσως μετά την πρό¬ 
κληση μεθοριακού επεισοδίου, αφού διαπιστώσουν λεπτομερώς και 
αντικειμενικά και στηρίξουν με στοιχεία και αποδείξεις, τη δημιουργη- 
θείσα κατάσταση. 

γ. Συντάσσουν κατά τρόπο σαφή και ακριβή τις επιστολές, τα πρωτό¬ 
κολλα και τις αποφάσεις που έλαβαν. 

3. Η επιτροπή θα συνεχίσει να παρέχει στις ΜΕΜΤ τη βοήθειά της. 

ΕΠΙ ΤΟΥ ΤΕΤΑΡΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑ¬ 
ΞΗΣ 

Η Μικτή Ομάδα Εμπειρογνωμόνων, στα πλαίσια του θέματος 7α 
της Ημερήσιας Διάταξης του Πρωτοκόλλου της Εικοστής Ενάτης Συνό¬ 
δου της Μόνιμης Μικτής Ελληνο-Γιουγκοσλαβικής Μεθοριακής Επι¬ 
τροπής, που συντάχθηκε την 27 Μαΐου 1988 στα Σκόπια, συναντήθηκε 
την 26 Ιουλίου 1988 στη μεθοριακή πυραμίδα 120 στο όρος ΒΟΡΑΣ. 

Μετά την εκτέλεση των μετρήσεων η Μικτή Ομάδα των Εμπειρο¬ 
γνωμόνων διεπίστωσε ότι: 

- Το κτίσμα αριθμός 1 μεταξύ των μεθοριακών οροσήμων 120 και 
120/1 βρίσκεται στο Γιουγκοσλαβικό έδαφος με τη διαφορά ότι, στη 
Νοτιοανατολική γωνία του κτιρίου και σε ύψος από 0,20 έως 0,60 μέ¬ 
τρα από το έδαφος, πέντε (5) εκατοστά της γωνίας του κτιρίου βρίσκο¬ 
νται στο Ελληνικό έδαφος. 

- Το κτίσμα αριθμός 2 βρίσκεται στο Γιουγκοσλαβικό έδαφος και 
απέχει από την όριο γραμμή από 1,25 έως 2,15 μέτρα. 

— II θέση των αναφερθέντων κτισμάτων δεν έχει καμία επίδραση 
στην οπτική επαφή μεταξύ των μεθοριακών οροσήμων 120 και 120/1. 

— Η Μικτή Ομάδα των Εμπειρογνωμόνων συνέταξη Διάγραμμα 
τμήματος της ορίου γραμμής μεταξύ των μεθοριακών οροσήμων 120 
και 120/1 κλίμακας 1:200 και Πρωτόκολλο των εργασιών της συνά¬ 
ντησης που έγινε την 26 Ιουλίου 1988 στο όρος ΒΟΡΑΣ. 

Η Επιτροπή επικύρωσε το Διάγραμμα και το Πρωτόκολλο της Μι¬ 
κτής Ομάδας των Εμπειρογνωμόνων και τα επισυνάπτει στο Πρωτό¬ 
κολλο αυτής της Συνόδου σαν Παράρτημα αριθμός «1». 

Οι δύο αντιπροσωπείες μετά από λεπτομερή και ολόπλευρη εξέταση 
της θέσης των κτισμάτων μεταξύ των μεθοριακών οροσήμων 120 και 
120/1 διατύπωσαν διαφορετικές απόψεις. 

θέση της Ελληνικής Αντιπροσωπείας: 

1. Στην Εικοστή Τετάρτη Τακτική Σύνοδο της ΜΜΕ-Γ/ΒΜΕ στο 
έκτο θέμα λήφθηκε απόφαση «Υποχρεούνται οι ΜΕΜΤ να εξετάσουν και 
διατυπώσουν εάν επί της ορίου γραμμής ή πλησίον αυτής υπάρχουν κτί- 
σματα και εφόσον υπάρχουν, να λάβουν τα αναγκαία μέτρα, σύμφωνα 
με την απόφαση της XI Τακτικής Συνόδου της ΜΜΕ-Γ/ΒΜΕ (2ο θέμα 
της ημερήσιας διάταξης). Σε περίπτωση διαφορετικών απόψεων να ενη¬ 
μερώσουν την Επιτροπή αυτή προ της επομένης Συνόδου της». Σύμ¬ 
φωνα με το παραπάνω και στη συνέχεια στην Εικοστή Εβδομη Τακτική 
Σύνοδο της ΜΜΕ-Γ/ΒΜΕ (4ο θέμα παράγραφος 3β) αναφέρεται οτι 


«Η Γιουγκοσλαβική πλευρά αναλαμβάνει την υποχρέωση να προβεί 
στην καταστροφή των κτισμάτων που βρίσκονται στο Γιουγκοσλαβικό 
έδαφος μεταξύ των πυραμίδων 120 και 120/1» και ότι «η καταστροφή 
των παραπάνω κτισμάτων θα γίνει από το Γ ιουγκοσλαβικό τμήμα της 
ΙΙΙης ΜΕΜΤ κατά το χρόνο των εργασιών της ΜΤΟ του έτους 1987». 

Στις εργασίες της ΜΤΟ 1987 δεν έγινε η καταστροφή των παρα¬ 
πάνω κτισμάτων, πράγμα το οποίο αναφέρεται και στο Πρωτόκολλο 
«Περί των εκτελεσθεισών εργασιών στην Ελληνο-Γιουγκοσλαβική με¬ 
θόριο τις οποίες έκανε η Μικτή Ελληνο-Γ ιουγκοσλαβική Τεχνική 
Ομάδα στο δεύτερο (II) τομέα το έτος 1987». 

Το Πρωτόκολλο αυτό επικυρώθηκε στην Εικοστή Ενάτη Τακτική 
Σύνοδο κατά την οποία λήφθηκε και απόφαση (7ο θέμα) να συγκροτηθεί 
Μικτή Ομάδα Εμπειρογνωμόνων που στις 26 Ιουλίου 1988 θα όριζε τη 
θέση των κτισμάτων θα συνέτασε διάγραμμα σε κλίμακα 1:200 και 
Πρωτόκολλο των εργασιών. Οι παραπάνω εργασίες πραγματοποιήθη¬ 
καν την 26 Ιουλίου 1988 στο ύψωμα Προφήτης Ηλίας του όρους ΒΟ¬ 
ΡΑΣ (τη θέση της πυραμίδας 120 και 120/1). Από την εργασία αυτή 
των εμπειρογνωμόνων, η οποία επισυνάπτεται στο Πρωτόκολλο αυτό 
ως Παράρτημα «1», φαίνεται σαφώς ότι τμήματα και των δύο (2) κτι- 
σμάτων κείνται στη μεθοριακή ζώνη των 2-3 μέτρων, πράγμα που έρ¬ 
χεται σε αντίθεση και με την απόφαση του Πρωτοκόλλου της Ενδεκάτης 
Τακτικής Συνόδου (θέμα 2ο). 

2. Από την «Περιγραφή των Ελληνο-Γιουγκοσλαβικών συνόρων από 
πυραμίδα σε πυραμίδα» της Μικτής Επιτροπής δια τον εκ νέου καθορι¬ 
σμό των συνόρων μεταξύ Ελλάδος και Γιουγκοσλαβίας που υπογρά¬ 
φτηκε στη Θεσσαλονίκη την 25 Ιανουάριου 1930 και συνοδεύεται από 
τους Χάρτες κλίμακας 1:25.000 της διεθνούς Επιτροπής του 1928, τα 
παραπάνω κτίσματα αναφέρονται ως το υπ’ αριθμόν 33 Γιουγκοσλα¬ 
βικά μεθοριακό φυλάκιο με την ονομασία «Καϊμακτσαλάν». Με τον ίδιο 
χαρακτηρισμό εμφανίζονται τα κτίσματα και στους χάρτες Γιουγκοσλα¬ 
βικής εκδόσεως 1:25.000 που χρησιμοποιήθηκαν στη ΜΜΕ-Γ/ΒΜΕ 
της Τέταρτης Τακτικής Συνόδου για την αποκατάσταση και πΰκνωση 
των πυραμίδων. Είναι χαρακτηριστικό ότι η παραπάνω περιγραφή δεν 
αναφέρει πουθενά Ιστορικό, Μνημειακό ή Εκκλησιαστικό χαρακτήρα 
του παραπάνω φυλακίου. Αντίθετα στην περιγραφή του τμήματος με¬ 
ταξύ των πυραμίδων 159-160-161 αναφέρεται η εκκλησιαστική πε¬ 
ριουσία του Μοναστηριού Αγίου Ηλία του χωρίου ΝΤΡΑΓΚΟΣ και 
λαμβάνεται μέριμνα ώστε η οριοθέτηση να περιλάβει την Εκκλησια¬ 
στική περιουσία του Μοναστηριού. 

3. Σύμφωνα με το άρθρο 8, παράγραφος 1, της από 17 Δεκεμβρίου 
1958 Ελληνο-Γιουγκοσλαβικής Συμφωνίας, οι αποφάσεις της ΜΜΕ- 
Γ/ΒΜΕ, στις οποίες αναφέρεται η προθεσμία εκτελέσεώς των, είναι 
υποχρεωτικές για αμφότερα τα συμβαλλόμενα μέρη. 

Θέση της Γιουγκοσλαβικής Αντιπροσωπείας: 

- II Συμφωνία μεταξύ της Κυβερνήσεως της Ομόσπονδης Λαϊκής 
Δημοκρατίας της Γιουγκοσλαβίας και της Κυβερνήσεως του Βασιλείου 
της Ελλάδας για την προφύλαξη, διατήρηση και ανανέωση των μεθο¬ 
ριακών οροσήμων, που συντάχθηκε το έτος 1958, δεν προβλέπει την 
καταστροφή ή την απομάκρυνση κτισμάτων που κατασκευάστηκαν πριν 
από την ισχύ της εφαρμογής της. 

- Τα κτίσματα αποτελούν ιστορικό συγκρότημα στα πλαίσια της Ορ¬ 
θόδοξης Εκκλησίας που κτίσθηκε σε ένδειξη ανάμνησης και απόδοσης 
τιμής των 4.000 πολεμιστών που έπεσαν κατά τον Α’ Παγκόσμιο Πό¬ 
λεμο στη μάχη του όρους ΒΟΡΑΣ και τέθηκε υπό την προστασία του 
κράτους της Σοσιαλιστικής Ομόσπονδης Δημοκρατίας της Γιουγκοσλα- 
βίας και συγκεκριμένα της Σοσιαλιστικής Δημοκρατίας της Σερβίας. 

- Κατά το χρόνο του νέου γεωδαιτικού προσδιορισμού της Ελληνο- 
Γ ιουγκοσλαβικής μεθορίου, τα έτη 1981 και 1982, η μικτή ομάδα των 
εμπειρογνωμόνων συμπεριέλαβε τα κτίσματα στα αντίστοιχα μεθο¬ 
ριακά αποδεικτικά στοιχεία και τα κτίσματα δεν υπήρξαν θέμα διαφω¬ 
νίας κατά τη σύνταξη των αποδεικτικών στοιχείων της μεθορίου που 
αναφέρθηκαν. 

- Μετά το τέλος του γεωδαιτικού προσδιορισμού της Ελληνο- 
Γιουγκοσλαβικής μεθορίου τα έτη 1981-1982 συντάχθηκαν κοινά με¬ 
θοριακά αποδεικτικά στοιχεία που εγκρίθηκαν από τα αρμόδια όργανα 
των δύο πλευρών. Η αλλαγή των υφισταμένων μεθοριακών αποδεικτι¬ 
κών στοιχείων δύναται να πραγματοποιηθεί μόνο μετά από συμφωνία 
και έγκριση των αρμοδίων οργάνων που ενέκριναν τα αποδεικτικά στοι¬ 
χεία - ντοκουμέντα της μεθορίου. 

- Το διάγραμμα των κτισμάτων που σχεδιάσθηκε από τη μικτή 
ομάδα των εμπειρογνωμόνων την 26 Ιουλίου 1988, επιβεβαιώνει ότι η 
θέση των αναφερθέντων κτισμάτων δεν έχει καμία επίδραση στην 
οπτική επαφή επί της ορίου γραμμής μεταξύ των μεθοριακών οροσή- 

μων 120 και 120/1. 

Σύμφωνα με τα στοιχεία «ου εκτέθηκαν, η Γιουγκοσλαβική Αντιπρο¬ 
σωπεία θεωρεί ότι τα κτίσματα μεταξύ των οροσήμων 120 και 120/1 
δεν πρέπει να καταστραφούν. 

Κάθε αντιπροσωπεία για το θέμα αυτό θα ενημερώσει την Κυβέρ¬ 
νησή της σύμφωνα με το άρθρο 8, παράγραφος 2 της Συμφωνίας. 

ΕΠΙ ΤΟΤ ΠΕΜΠΤΟΥ ΘΕΜΑΤΟΣ ΤΗΣ ΗΜΕΡΗΣΙΑΣ ΔΙΑΤΑ¬ 
ΞΗΣ 

1. Η Επιτροπή αποφάσισε όπως η Τριακοστή Πρώτη Τακτική Σύνο¬ 
δος πραγματοποιηθεί στα Σκόπια, το δεύτερο δεκαπενθήμερο του μηνός 
Μαΐου 1990. 

2. Την ακριβή ημερομηνία της Συνόδου και τη διάρκεια της, θα προ¬ 
τείνει ο Πρόεδρος της Γιουγκοσλαβικής Αντιπροσωπείας. 

3. Και οι δύο Αντιπροσωπείες διαπίστωσαν ότι, η Σύνοδος της Επι¬ 
τροπής πραγματοποιήθηκε σε ατμόσφαιρα φιλίας, συνεργασίας και με 
πνεύμα αμοιβαίας κατανόησης. 

4. Κάθε πλευρά θα υποβάλει αυτό το Πρωτόκολλο στην Κυβέρνησή 
της. 

Το Πρωτόκολλο αυτό συντάχθηκε σε δύο πρωτότυπα αντίτυπα, στην 
Ελληνική και Σερβοκροατική γλώσσα. Τα κείμενα και στις δύο γλώσσες 
έχουν την ίδια ισχύ. 

Συντάχθηκε στη Θεσσαλονίκη 25 Μαΐου 1989. 

0 ΠΡΟΕΔΡΟΣ 0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ ΤΗΣ Π0ΤΓΚ0ΣΛ. ΑΝΤΙΠ/ΣΩΠΕΙΑΣ 
ΤΗΣ ΜΟΝΙΜΗΣ ΜΙΚΤΗΣ ΤΗΣ ΜΟΝΙΜΗΣ ΜΙΚΤΗΣ 

ΜΕΘΟΡΙΑΚΗΣ ΕΠΙΤΡΟΠΗΣ ΜΕΘΟΡΙΑΚΗΣ ΕΠΙΤΡΟΠΗΣ 

ΠΑΝΑΓΙΩΤΗΣ ΜΠΑΪΖΑΝΗΣ ΝΤΙΜ1ΤΑΡ ΝΙΚ0Λ0ΦΣΚΙ 

ΠΑΡΑΡΤΗΜΑ «1» ΣΤΟ ΠΡΩΤΟΚΟΛΛΟ 
ΤΗΣ XXX ΤΑΚΤΙΚΗΣ ΣΥΝΟΔΟΥ 
ΤΗΣ ΜΜΕ-Γ/ΒΜΕ 

ΠΡΩΤΟΚΟΛΛΟ 

Της Μικτής Ομάδας Εμπειρογνωμόνων της Μονίμου Μικτής 
Ελληνο-Γιουγκοσλαβικής Μεθοριακής Επιτροπής 

Σύμφωνα με το άρθρο 7/α της Ημερήσιας Διατάξεως του Πρωτο¬ 
κόλλου της Εικοστής Ενάτης Συνόδου της Μονίμου Μικτής Ελληνο- 
Γιουγκοσλαβικής Μεθοριακής Επιτροπής που συντάχθηκε την 27η 
Μαΐου 1988 στα Σκόπια, η Μικτή Ομάδα Εμπειρογνωμόνων συναντή¬ 
θηκε την 26η Ιουλίου 1988 στη Μεθοριακή πυραμίδα 120. 

Στη συνάντηση της Μικτής Ομάδας Εμπειρογνωμόνων συμμετέ- 
αχον: 


Από Ελληνικής πλευράς: 

- Κουκουφίκης Κωνσταντίνος Ταγματάρχης μέλος της Μ.Ε.Μ.Τ. 

III 

- Παυλής Δημήτριος Ταγματάρχης Γεωδαίτης 

- Γεωργιάδης Ναούμ Διερμηνέας 

Από Γιουγκοσλαβικής πλευράς: 

- Νικολόφσκι Ντίμιταρ Πρόεδρος της Μονίμου Μικτής Ελλη- 

νο-Γιουγκοσλαβικής Μεθοριακής 
Επιτροπής 

- Πετκόφσκι Βλάντο Μέλος της Μ.Ε.Μ.Τ. III 

- Κότσις Τζόρτζε Λοχαγός Γεωδαίτης 

- Αγγελόφσκι Ελένκο Διερμηνέας 

Η Μικτή Ομάδα Εμπειρογνωμόνων διεπίστωσε ότι: 

1. Κατόπιν των εκτελεαθεισών μετρήσεων μεταξύ των μεθοριακών 
Πυραμίδων 120 και 120/1, το κτίριο 1 ευρίσκεται εντός του Γιουγκοσ¬ 
λαβικού εδάφους, με τη διαφορά ότι στην νοτιοανατολική γωνία του κτι¬ 
ρίου και σε ύψος από 0,20 μέτρα μέχρι 0,60 μέτρα από το έδαφος, πέ¬ 
ντε εκατοστά της γωνίας του κτιρίου, βρίσκονται σε Ελληνικό έδαφος. 

Το κτίριο 2 ευρίσκεται στο Γιουγκοσλαβικό έδαφος και απέχει από 
την όριο γραμμή από 1,25 μέχρι 2,15 μέτρα. 

2. Η θέση των κτιρίων δεν έχει καμία επίδραση στην οπτική επαφή, 
μεταξύ των πυραμίδων 120 και 120/1. 

3. Η Μικτή Ομάδα των Εμπειρογνωμόνων συνέταξε διάγραμμα σε 
κλίμακα 1:200, το οποίο επισυνάπτεται στο παρόν πρωτόκολλο. 

Το πρωτόκολλο αυτό συνετάγη σε δύο αντίτυπα, στην Ελληνική και 
τη Σερβοκροατική γλώσσα. Και τα δύο κείμενα έχουν την ίδια ισχύ. 
Συνετάγη στο ύψωμα προφήτης Ηλίας την 26 Ιουλίου 1988. 

Από την Ελληνική Πλευρά Από την Γιουγκοσλαβική Πλευρά 
1. Παυλής Δημήτριος 1. Κότσις Τζόρτζε 

Ταγματάρχης Γεωδαίτης Λογαχός Γεωδαίτης 

2. Κουκουφίκης Κωνσταντίνος 2. Πετκόφσκι Βλάντο 

Ταγματάρχης Εκπρόσωπος 

Εκπρόσωπος ΜΕΜΤ ΜΕΜΤ III 

ΕΠΙΚΥΡΩΘΗΚΕ ΕΠΙΚΥΡΩΘΗΚΕ 

από τον Πρόεδρο της από τον Πρόεδρο της 

Ελληνικής Αντιπροσωπείας Γιουγκοσλαβικής Αντιπροσωπείας 
στη Μόνιμη Μικτή στη Μόνιμη Μικτή 

Μεθοριακή Επιτροπή Μεθοριακή Επιτροπή 

ΠΑΝΑΓΙΩΤΗΣ ΜΠΑΪΖΑΝΗΣ ΝΤΙΜΙΤΑΡ ΝΙΚΟΛΟΦΣΚΙ 
ΤΑΞΙΑΡΧΟΣ 








ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 




Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΗ 

λειτουργούν καθημερινά από 8.00* έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ,: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


ια) Για όλα τα Τεύχη 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


7.000 

10.000 

4.000 

10.000 

8.000 

4.000 

2.000 

5.000 

1.000 

20.000 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















